*Projekts*

2021. gada Noteikumi Nr.

Rīgā (prot. Nr.          . §)

**Grozījumi Ministru kabineta 2020. gada 17. decembra noteikumos Nr. 805 “Noteikumi par nekustamā īpašuma darījumu starpnieka kvalifikācijas celšanas pasākumiem”**

*Izdoti saskaņā ar Nekustamā īpašuma*

 *darījumu starpnieku darbības likuma**[13. pantu](https://m.likumi.lv/ta/id/270323-attistibas-finansu-institucijas-likums%22%20%5Cl%20%22p12%22%20%5Ct%20%22_blank)*

Izdarīt Ministru kabineta 2020. gada 17. decembra noteikumos Nr. 805 “Noteikumi par nekustamā īpašuma darījumu starpnieka kvalifikācijas celšanas pasākumiem”(Latvijas Vēstnesis, 2020, 248. nr.) šādus grozījumus:

1. Izteikt 2. punktu šādā redakcijā:

 “2. Starpnieks ir atbildīgs par kvalifikācijas celšanu un kalendāra gadā nodrošina ne mazāk kā 40 akadēmisko stundu kvalifikācijas celšanai (turpmāk – kvalifikācijas stundas) pie apmācību piedāvātāja, kas ir akreditēta izglītības iestāde, valsts pārvaldes iestāde, juridiska persona, personu apvienība vai nodibinājums, kura pamatfunkcijās vai darbības veidā ietilpst attiecīgo kvalifikācijas celšanas pasākumu organizēšana (turpmāk – apmācību piedāvātājs).”

1. Izteikt 3. punktu šādā redakcijā:

“3. Starpnieks patstāvīgi uzskaita kvalifikācijas stundas un nodrošina vismaz šādas kvalifikācijas celšanu apliecinošās informācijas glabāšanu:

3.1. informācija par kvalifikācijas celšanas pasākuma apmeklētāju (starpnieku vai nekustamā īpašuma darījumu starpniecības pakalpojumu sniedzēju starpnieka vārdā – fizisku personu);

3.2. kvalifikācijas celšanas pasākuma norises datums un vieta;

3.3. informācija par apmācību piedāvātāju;

3.4. kvalifikācijas celšanas pasākuma tēma;

3.5. informācija par kvalifikācijas celšanas pasākuma ilgumu (kvalifikācijas stundu skaits);

3.6. kvalifikācijas celšanas pasākuma apmeklējumu apliecinošā informācija (apmācību piedāvātāja izdota sertifikāta, apliecības, izziņas kopija vai cits apmeklējumu apliecinošs dokuments).”

1. Papildināt noteikumus ar 6. punktu šādā redakcijā:

“6. Starpnieka – juridiskās personas vai personālsabiedrības – gadījumā šajos noteikumos noteiktais pienākums apgūt kvalifikācijas celšanas pasākumu apjomu un tiesības pielīdzināt to pasniegtajām kvalifikācijas stundām ir attiecināms uz fizisku personu, kura juridiskās personas vai personālsabiedrības vārdā sniedz nekustamā īpašuma darījumu starpniecības pakalpojumus.”.

**Ministru prezidents A. K. Kariņš**

**Ekonomikas ministrs J. Vitenbergs**

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretārs E. Valantis**